****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

**L Ē M U M S**

Daugavpilī

2022.gada 24.februārī  **Nr.98**

(prot. Nr.6, 25.§)

#### 

# Par Daugavpils domes 2022.gada 27.janvāra saistošo noteikumu Nr.5 "Papildus sociālās palīdzības un brīvprātīgās iniciatīvas pabalsti Daugavpils valstspilsētas pašvaldībā" precizēšanu

Pamatojoties uz likuma „Par pašvaldībām” 45.panta ceturto daļu, ņemot vērā Vides aizsardzības un reģionālās attīstības ministrijas 19.02.2022. vēstulē Nr.1-18/1333 sniegto atzinumu par Daugavpils domes 2022.gada 28.janvāra saistošajiem noteikumiem Nr.5 "Papildus sociālās palīdzības un brīvprātīgās iniciatīvas pabalsti Daugavpils valstspilsētas pašvaldībā", atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

Izdarīt Daugavpils domes 2022.gada 28.janvāra saistošajos noteikumos Nr.5 "Papildus sociālās palīdzības un brīvprātīgās iniciatīvas pabalsti Daugavpils valstspilsētas pašvaldībā" šādus precizējumus:

1. Izteikt 27.punktu šādā redakcijā:

“27. Tiesības pieprasīt apbedīšanas pabalstu ir personai, kura uzņemas apbedīšanu un iesniedz Dienestā iesniegumu, VSAA izziņu par piešķirto apbedīšanas pabalstu vai par to, ka personai nav tiesību saņemt valsts apbedīšanas pabalstu (gadījumā, ja šāda informācija Dienestam nav pieejama), un faktiskos apbedīšanas izdevumu apliecinošus dokumentus.”;

1. izteikt 49. punktu šādā redakcijā:

“49. Pabalstu aizgādnim izmaksā uz iesnieguma pamata pārskaitījuma veidā uz saņēmēja norādīto kontu kredītiestādē”.

Domes priekšsēdētājs *(personiskais paraksts)* A.Elksniņš